पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश पंचायत चुनाव में आजमगढ़ जिले में 65 वर्षीय वृद्धा ने जीत का परचम लहरा कर सबको चौंका दिया। उन्होंने 7 युवा प्रत्याशियों को मात देकर 43 वोटों से जीत हासिल की। जीत के बाद महिला ने कहा कि वह बराबर गांव के लोगों की सेवा करती थी। जनता ने उन्हें सेवा का और बड़ा मौका दिया है। अब और बेहतर तरीके से जनता की सेवा करेंगी।
जानकारी के अनुसार, केठेकमा ब्लॉक के पसिका गांव की फूलमती सरोज पत्नी स्वर्गीय मोनई सरोज की शुरू से ही सोच थी कि वह अपने गांव के लोगों का विकास करें। इसके लिए वे अपने स्तर पर हरसंभव मदद करती हैं। गरीब बेटियों की शादी व अन्य कार्यक्रमों में उनकी मदद भी करती थीं। गांव के गरीब बच्चों को अपने घर पर कुशल अध्यापकों से शिक्षा भी दिलवाती थी, ताकि यह पढ़ लिखकर आगे बढ़ सकें।
गांव के विकास की सोच को लेकर उतरीं मैदान में
फूलमती के पति सब इंस्पेक्टर थे और उनका एक बेटा डॉक्टर और दूसरा फाॅरेस्ट ऑफिसर है। गांव में जो भी आदमी परेशान पीड़ित दिखता था वह उसकी मदद के लिए बराबर खड़ी रहती थीं उनके मन में गांव के विकास के लिए एक सोच आई और उन्होंने चुनाव लड़ने का निर्णय किया। उनके सामने चुनाव मैदान में 7 युवा प्रत्याशी थे। गांव की जनता फूलमती के सिर पर जीत का ताज पहना दिया। अपनी जीत पर फूलमती ने कहा कि वह गांव के विकास के लिए बराबर खड़ी रहती थी अब तो गांव के लोगों ने उन्हें अपना प्रतिनिधि चुना है। अब गांव में विकास कार्य करेंगी।
ग्रामीण बोले बदलेगी गांव की सूरत
ग्रामीणों का कहना है कि यह गांव के बारे में और गांव के लोगों के बारे में काफी सोचती रहती हैं। सभी की मदद करती हैं। यही वजह रही कि गांव के लोगों ने इन्हें गांव का प्रधान चुना और अब लोगों को यह उम्मीद है कि जो विकास अब तक नहीं हुआ है वह गांव में होगा और गांव की सूरत और सीरत दोनों ही बदलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn